שידורי קשת

**שידורי קשת בע"מ**, המוכרת במותג הטלוויזיה "**קשת**", היא קבוצת תקשורת ישראלית שהוקמה ב-1993, אחת מקבוצות המדיה הגדולות בישראל הכוללת את ערוץ קשת 12, הזרוע הבינלאומית קשת אינטרנשיונל והזרועות הדיגיטליות מאקו ו-N12 בשיתוף עם חברת החדשות. אבי ניר מכהן כמנכ"ל הקבוצה משנת 2002.

החברה הייתה זכיינית שידור בערוץ 2, יחד עם רשת, חברת החדשות והטלוויזיה החינוכית (ועד 2005, גם לצד טלעד), וגם האחרונה ששידרה בערוץ זה. בעקבות פיצול ערוץ 2, עברה החברה ב-1 בנובמבר 2017 להפעיל את ערוץ קשת 12. מ-16 בינואר 2019, חברת החדשות ("החדשות 12") משדרת באופן בלעדי בערוץ 12 של קשת שרכשה את חלקה של רשת בחברה, והפכה לבעלת השליטה היחידה בה.

קשת זכתה לתיאורים כמו "שחקנית התקשורת החזקה והחשובה בישראל" ו"כלי התקשורת הפופולרי בישראל". היא מפיקה, מייצרת, משדרת ומפיצה בישראל ובעולם תוכן מקורי במגוון ז'אנרים – ריאליטי, דרמה, דוקו, שעשועונים ועוד. בין התוכניות הנצפות ביותר של קשת, הן בערוץ 2 הן בערוץ 12, ניתן למנות את "עובדה", "ארץ נהדרת", "חתונה ממבט ראשון", "בית ספר למוסיקה", "הכוכב הבא", "כוכב נולד", "להיות איתה", "פלפלים צהובים", "רמזור", "צומת מילר", "מאסטר שף", "חטופים", "בשבילה גיבורים עפים", "נינג'ה ישראל" ועוד. מרבית התוכניות דורגו בין עשרת המקומות הראשונים בטבלאות מדרוג הצפייה בטלוויזיה הישראלית לאורך השנים.

השותפים בחברה הם החברה המרכזית לייצור משקאות קלים בע"מ באמצעות **קשת** – **ק**בוצת **ש**ירותי **ת**קשורת (64.6%), משפחת למלבאום (10%), מ. ורטהיים אחזקות בע"מ (9.3%), ענבר ומריוס נכט (8%), משפחת גלעדי (6.5%), וויליאם נגל באמצעות Punchline pc (1.4%).

## חטיבות קשת
### קשת 12

קשת 12 הוא ערוץ טלוויזיה מסחרי ישראלי. מנכ"ל הערוץ הוא חיליק שריר. עם עליית "ערוץ 2" המסחרי, ב-4 בנובמבר 1993, נמנתה "קשת" יחד עם שתי זכייניות נוספות, "רשת" ו"טלעד". בעקבות פיצול ערוץ 2, הערוץ "קשת 12" הושק ב-1 בנובמבר 2017, והחל מינואר 2019, משדר באופן בלעדי את תוכני חברת החדשות. בערוץ משודרות תכניות טלוויזיה מז'אנרים שונים, בהם ריאליטי, סאטירה, סדרות דרמה וקומדיה, ותכניות בידור ומגזין, והוא הערוץ המוביל בישראל במדדי רייטינג (צפייה).

### קשת אינטרנשיונל

קשת אינטרנשיונל (Keshet International) היא הזרוע הבין-לאומית של קשת, העוסקת במכירת והפקת תכנים מחוץ לישראל. הוקמה בשנת 2012 ובראשה עומד המנכ"ל אלון שטרוזמן. מדורגת כאחת משלוש ספקיות התוכן הבין-לאומיות הזרות הגדולות לשוק האמריקאי, ובין עשר חברות ההפצה לטלוויזיה המובילות בעולם.

בשנת 2011, החלה קשת לפעול בעולם והרחיבה פעילותה עם השנים. באוקטובר 2011, סדרת הדרמה זוכת פרסי גלובוס הזהב והאמי "הומלנד" (במקור: "חטופים" של קשת), הושקה בארצות הברית ברשת הכבלים Showtime והמשיכה ל-7 עונות. שר הכלכלה והתעשייה לשנת 2012, שלום שמחון, בירך את קשת על זכייתה של "הומלנד" באמי ואמר כי "הזכייה מהווה הישג חשוב לתעשיית הטלוויזיה הישראלית והוכחה כי לישראל יש מה להציע גם בתחום הזה". בשנת 2014, רשת BBC הבריטית רכשה את הסדרה "פלפלים צהובים" של קשת לעיבוד מקומי, ושידרה אותה במשך 3 עונות. בשנת 2016, זכתה קשת באות לשכת המסחר ישראל–ארצות הברית, במעמד נשיא המדינה, ראובן ריבלין ושגריר ארצות הברית בישראל, דן שפירו. בנימוקי הלשכה להענקת האות לקשת נאמר כי "קשת זכתה בשל פריצת הדרך התרבותית ושבירת תקרת הזכוכית במכירת תכניות ומיזמים טלוויזיוניים ישראליים לשוק הבינלאומי בכלל והאמריקאי בפרט". באותה שנה, פורסם כי קשת ו-HBO יפיקו יחד סדרה. באוגוסט 2019 היא עלתה לשידור בפלטפורמות HBO בישראל ובעולם תחת השם "הנערים". ב-29 באפריל 2020, זכתה בפרס הדרמה הטובה ביותר וב-13 פרסים נוספים בטקס פרסי האקדמיה הישראלית לטלוויזיה.

בדצמבר 2019, הניו יורק טיימס בחר במקום הראשון ברשימת הסדרות הבינלאומיות של העשור את "חטופים" של קשת בגרסתה המקורית בעברית.

בין תכניות קשת הישראליות הנוספות שנמכרו והופצו בעולם על ידי קשת אינטרנשיונל: "**[[בשבילה גיבורים עפים (סדרת טלוויזיה)|בשבילה גיבורים עפים]]", "[[כפולים]]", "[[להיות איתה]]", "[[מסודרים]]", "[[רמזור (סדרת טלוויזיה)|רמזור]]", "[[סברי מרנן (סדרת טלוויזיה)|סברי מרנן]]", "[[האקס המיתולוגי]]", "[[הכספת]]", "[[הכוכב הבא]]", "[[בית ספר למוסיקה (תוכנית טלוויזיה)|בית ספר למוסיקה]]", "[[רק רוצים לרקוד]]", "[[לאהוב את אנה (תוכנית מציאות)|לאהוב את אנה]]"** ועוד.

בעשור השני של שנות ה-2000, מאות תכנים ישראליים מקוריים של קשת נמכרו לעולם, אלפי פרקים הובאו לשידור בערוצים המרכזיים ברחבי הגלובוס.

### מאקו

"מאקו" הוא אתר חדשות עצמאי ישראלי מבית קשת, אשר עלה לאוויר באוקטובר 2008 ומהווה את אחד מ-3 אתרי התוכן המובילים בישראל, לצד "וואלה" ו-"ynet". באתר מתפרסמות כתבות ומאמרים בנושאי חדשות, תרבות וספורט וכן תוכני וידאו של קשת, של חברת החדשות ושל דסק חדשות עצמאי המופעל על ידי האתר. מנכ"ל מאקו הוא אורי רוזן.

### החדשות 12 – חברת החדשות

החדשות 12 ממומנת מכספי שידורי קשת שהיא גם הבעלים היחידי שלה, זאת החל מ-16 בינואר 2019. תוכניות החברה זוכות למדרוג גבוה יחסית למתחרים האחרים, ומקיימות תחרות עם חדשות 13 (בעבר "חדשות 10"). מהדורת החדשות המרכזית, שמוגשת על ידי יונית לוי ודני קושמרו, היא מהדורת החדשות הנצפית ביותר בישראל. בעקבות נתוני המדרוג הגבוהים, הפכו רבים מהמשתתפים בה, בהם מגישים, כתבים ופרשנים, לאישים מוכרים המזוהים עם האקטואליה בישראל.

### N12

בפברואר 2020 קשת וחדשות 12 השיקו את "N12" – אתר חדשות ישראלי שמטרתו להוות זרוע ניו מדיה של חברת החדשות, שתספק דיווחים חדשותיים על פני כל היום, זאת בדומה לחברות החדשות אחרות הפועלות ברחבי העולם.

ממוזער|סמליל אתר N12

## פעילויות נוספות
### ערוץ ההומור

ערוץ ההומור, בבעלות קשת, החל את שידוריו ב-10 בפברואר 2019 ופועל 24 שעות ביממה עם תכניות סאטירה, קומדיות, מופעי סטנד-אפ ותוכניות בידור ישראליות. בין התוכניות ניתן למנות את "ארץ נהדרת", "הפרלמנט", "רמזור", "החמישייה הקאמרית" והסדרה התיעודית "במדינת היהודים". הערוץ משודר כערוץ פרימיום ללקוחות HOT, NEXT TV, yes+, +STING ופרטנר TV+ באפיק 22, ובסלקום TV+ באפיק 7.

### ערוץ 24

בחודש ספטמבר 2008 רכשה קשת 40% ממניות ערוץ 24, כאשר 60% נותרו בידי חברת מימד. בעקבות הרכישה מונה צביקה ליבליך, סמנכ"ל השיווק של קשת, לממלא-מקום מנכ"ל הערוץ. כמו כן, עבר הערוץ מיתוג מחדש ושינוי סמליל, והוא נפתח במתכונת מחודשת ב־24 במרץ 2009. בשנת 2011 רכשה קשת 50% נוספים ממניות הערוץ וכך החזיקה ב-90% ממניותיו. בקיץ 2018 קשת העמידה את הערוץ למכירה, והערוץ נרכש על ידי טלעד.

### ערוץ ביפ

בשנים 2001–2010 הפעילה קשת גם את ערוץ "ביפ" ששודר בחברת הכבלים HOT. בין התוכניות ששודרו בביפ ניתן למצוא תוכניות שהופקו בישראל לצד תכנים שנרכשו ממדינות אחרות. חלק מתכני ערוץ זה שודרו בקביעות גם בשידורי הזכיינית בערוץ 2.

### MOOMA

אתר MOOMA הוקם במסגרת חברה-בת של קשת, בין היתר כחלק מהיערכותה להתמודדות במכרז על ערוץ 24. במרכזו של האתר הייתה אנציקלופדיה מקוונת בנושא מוזיקה ישראלית ויוצרים מקומיים. לאחר הקמת אתר מאקו בשנת 2008, אוחד אתר MOOMA עם מגזין המוזיקה של מאקו. הדף הראשי של MOOMA הפך להפניה ל-מאקו, ועדכוני האנציקלופדיה והדיסקוגרפיה פסקו. באפריל 2018 נסגר האתר באופן רשמי וקישורים אליו מפנים לעמוד המוזיקה באתר מאקו.

### פודקאסטים
קשת מפרסמת מספר פודקאסטים: "אחד ביום" בהנחייתו של שליח חברת החדשות לאירופה אלעד שמחיוף, "Unholy" בהנחיית מגישת החדשות יונית לוי וג'ונתן פרידלנד מעיתון הגרדיאן הבריטי, "בזמן שעבדתם" – וידאוקאסט בהנחייתם של דרור גלוברמן ודני פלד. פודקאסטים נוספים שקשת מפיקה הם "אמא, אבא ואני" בהנחייתה של רינה מצליח, "Wako", "הקלט כסדרה" ועוד.

### freeTV

ב-18 במרץ 2021, שידורי קשת, הודיעה על רכישה מסתמנת של 49% ממניות חברה RGE והיתכנות להקמת שירות סטרימינג וטלוויזיה משותף. העסקה הותנתה באישור הרשות השנייה, רשות התחרות ומועצת הכבלים והלוויין. ב-2 בספטמבר 2021 נודע כי הממונה על התחרות אישרה את המתווה לפיו קשת ו-RGE יקימו במשותף פלטפורמת שידורים על גבי האינטרנט אך איפשרה לקשת לרכוש רק 25% מחברת RGE. ב-25 בספטמבר 2021 נודע כי יעקב נדברוני יהיה המנכ"ל החדש של שירות הסטרימינג של קשת ו-RGE והשירות עצמו צפוי להיכנס במהלך 2022. ב-14 בפברואר 2022 פורסם כי שירות הסטרימינג החדש ייקרא בשם "FreeTV". השירות עלה לשידור ב-15 ביוני 2023

## היסטוריה
ממוזער|250px|מסע פרסום של קשת לקראת סגירת ערוץ 2 והמעבר לערוץ 12, תל אביב, 2017
עם עליית "ערוץ 2" המסחרי, ב-4 בנובמבר 1993, במסגרת הרשות השנייה לטלוויזיה ולרדיו, נמנתה "קשת" (או "שידורי קשת") יחד עם שתי זכייניות נוספות, "רשת" ו"טלעד". שלוש הזכייניות קיבלו חוזה לעשור יחיד של שידורים, במסגרתו החליפו מספר פעמים בשנה את ימי השידור, כך ששתי זכייניות קיבלו שני ימי שידור, ואחת שלושה (לרוב בסוף השבוע). "קשת" החלה לשדר בערוץ ב-5 בנובמבר.

בשנים 1993–1995 שימש אלכס גלעדי כמנכ"ל החברה. בשנת 1995 אורי שנער מונה למנכ"ל ובשנת 2001 הפך לנשיא החברה עד שנת 2005. ב-2002 מונה אבי ניר למנכ"ל החברה, וב-2005 מונה אלכס גלעדי לנשיא החברה. בשנותיה הראשונות, אליהו בן עמרם כיהן כיו"ר החברה.

באפריל 2005, החליטה ועדה שרק שתיים מתוך שלוש הזכייניות תקבלנה אישור לחידוש זיכיון השידור שלהן. קשת, כמו גם רשת וטלעד, ששידרו בערוץ 2 מהקמתו התמודדו במכרז. בנוסף, הוקמה קבוצת כאן במטרה להתמודד על זיכיון שידור בערוץ 2, והיא הייתה קבוצה חדשה אשר לא שידרה קודם לכן. בתום דיוני המכרז, נבחרו "קשת" ו"רשת" להוביל את הערוץ במשך העשור העוקב. "קשת", שהגיעה למקום הראשון במכרז, קיבלה ארבעה ימי שידור ו"רשת" קיבלה שלושה ימים. בשנת 2008 התחלפו ימי השידור של הזכיינות ואלה שבו והתחלפו מאז בימים שלוש פעמים נוספות: בראשית 2010, בתחילת 2012 וב-1 בינואר 2014, אז חזרה "קשת" לשדר בארבעה ימי שידור (רביעי עד שבת) ושידורי "רשת" התקיימו בשלושת הימים הנותרים. בנובמבר 2014, התחלפו שוב ימי השידור של הזכייניות, וקשת חזרה לשדר בימים ראשון–שלישי. קשת שידרה בימים אלה עד אוקטובר 2015, ואז עברו הזכייניות לשיטת הרישיונות, או המשך פעילות ערוץ 2 במתכונתו הנוכחית, תוך החלפת ימי שידור בין הזכייניות. שתי הזכייניות הודיעו כי הן מעוניינות להישאר בשיטת הזיכיונות עד 2017.

באוקטובר 2016 פורסם כי קשת ורשת הגישו בקשות רישיון למעבר ל-7 ימים בשבוע. בחצות הלילה שבין 31 באוקטובר ל-1 בנובמבר 2017 חתמה "קשת" את שידורי ערוץ 2 ועברה לאפיק 12 בשלט, בו החלה לשדר שבעה ימים בשבוע. בדצמבר 2017 נחשף כי ערב פיצול ערוץ 2 ניסתה קשת לרכוש מידי רשת את חברת החדשות תמורת 150 מיליון שקל. מימוש העסקה סלל את הדרך למיזוג בין רשת לערוץ עשר. החל מינואר 2019, משדר ערוץ קשת 12 באופן בלעדי את תוכני חברת החדשות. ב-2017 רשמה החברה הפסד נקי של 117.6 מיליון שקל, כשעיקר ההפסד נוצר מהיערכות הזכיינית לפיצול ערוץ 2.

כאמור, בנוסף לשידורים בערוץ 2 ובערוץ 12, משנת 2008, מפעילה קשת גם את אתר האינטרנט מאקו, וכן מחזיקה מ-2012 בזרוע ההפצה וההפקה הבינלאומית קשת אינטרנשיונל. בעבר, הפעילה החברה את ערוץ המוזיקה "ערוץ 24", את ערוץ "ביפ" ואת אתר "MOOMA".

בשנת 2020 הוחלט בשידורי קשת לעשות שינויים במבנה הארגוני שלה, שבו נערכת החברה לפעול כקבוצת תקשורת. אחד מהשינויים הבולטים שיתבצעו הוא הקמת הנהלה עצמאית לערוץ 12, כאשר סמנכ"ל התוכניות של קשת, חיליק שריר, מונה למנהל הערוץ. ערוץ 12 יפעל כחברה עצמאית בתוך הקבוצה, בדומה ל-מאקו ולקשת אינטרנשיונל.

### כנס INTV לחדשנות בטלוויזיה
מנכ"ל קשת, אבי ניר, יזם ופתח את הכנס הבינלאומי השנתי של קשת לחדשנות בטלוויזיה, INTV, אשר נערך בירושלים מאז שנת 2012. בכנס בן היומיים משתתפים מדי שנה בכירי תעשיית התוכן, הבידור, החדשנות והטלוויזיה הבינלאומית ועוסקים במגמות המובילות בעתידה של תעשיית התוכן העולמית. הכנס נערך שש פעמים, כאשר האחרון נערך במרץ 2019.

לאורך השנים, השתתפו בכנס INTV בכירי התעשייה העולמית, בהם נשיא HBO ריצ'רד פלפלר, נשיא NBC בוב גרינבלט, נשיא CNN ג'ף צוקר, נשיאת FOX דנה וולדן, סגנית נשיא התוכן המקורי בנטפליקס סינדי הולנד, סגנית נשיא CNN איימי אנטליס, נשיא CBS NEWS דייוויד רודס, נשיא פירמת הפרסום העולמית מק'קאן האריס דיימונד, הסוכן האמריקאי ארי עמנואל, השחקן יו לורי, יוצר "משפחת סימפסון" מקס פרוס, תסריטאית הסדרה "בנות" תמי זגהר, מפיק "משפחת קרדשיאן" גיל גולדשיין ונוספים. במסגרת הכנס, נפגשו האורחים הבינלאומיים עם נשיא המדינה לשעבר שמעון פרס ועם נשיא המדינה ראובן ריבלין, וכן נערכו אירועי בכורה עולמיים לסדרות ישראליות בינלאומיות כמו "דיג" ו"אוטונומיות".

### השקעה בקולנוע
קשת השקיעה בשנות ה-2000 בהפקת סרטים שונים בתעשיית הקולנוע הישראלית. החברה מימנה בין היתר את הסרטים "ביקור התזמורת", "לבנון", "רוקדים ביפו" ו"גט - המשפט של ויויאן אמסלם" שיצרו שלומי אלקבץ ורונית אלקבץ, ואשר הועמד לפרס גלובוס הזהב בשנת 2015. בין הסרטים הנוספים בהשקעת קשת: "יוסי וג'אגר", "זוהי סדום", "אדם בן כלב", "עיניים פקוחות", "קירות", "אדמה משוגעת", "חתונה מאוחרת", "המוסד", "מחילה", "אחד בלב" ועוד.

### עמותת "רואים רחוק"
בשנת 1999, החל לפעול בקשת פרויקט חברתי תחת השם "יוצרים עם קשת". בשנת 2015, הפך הפרויקט לעמותה עצמאית תחת השם "רואים רחוק", אשר מאתרת בני נוער מוכשרים ומצטיינים בתחום האומנות והתקשורת, המגיעים מהפריפריה החברתית והגאוגרפית, ומלווה אותם מגיל 16 ועד להבאתם ללימודים במוסדות להשכלה גבוהה והטמעתם בתעשיית התקשורת והקולנוע הישראלית.

במסגרת העמותה, יוצרים ובמאים ישראלים, בהם טלי שמש, רן טל, דוד אופק, רני בלייר ושלומי אלקבץ, מכשירים את בני הנוער ליצור אמנות ולעסוק בתקשורת, במספר מרכזים ברחבי הארץ: רמלה לוד, שכונת דורה בנתניה, באר שבע, ירושלים, אשדוד, שפרעם ונצרת. בהמשך, מממנת העמותה מלגות מחיה ולימודים אקדמאים. עם סיום התואר מסייעת להם העמותה להשתלב בתעשייה ובשוק התעסוקה בתחום. בין בוגרי העמותה: השחקנים פיראס נאסר ("פאודה"), שאדי מרעי ("פאודה"), מאור לוי ("בתולים") ושירז אדרי ("להעיר את הדב").

נכון לשנת 2019, למדו בפרויקט ובעמותה אלפי בני נוער, כאשר מאות בני נוער סיימו את המסלול ועברו את ההכשרה. עשרות בוגרים קיבלו מלגות למוסדות להשכלה גבוהה בתקשורת ואמנות, בהם "סם שפיגל", האקדמיה למוסיקה בירושלים, ניסן נתיב, בית הספר למוסיקה "רימון", אוניברסיטת תל אביב והאקדמיה לאמנות "בצלאל".

### הקריאה לחרם מצד ראש הממשלה על חברת "קשת" ותגובות של גופי שידור מתחרים
באוגוסט 2019, פרסם העיתונאי גיא פלג במהדורת החדשות תמלילי שיחה בין שלמה פילבר, לשעבר מנכ״ל משרד התקשורת, לבין ראש ממשלת ישראל בנימין נתניהו. ערב השידור ניסה נתניהו למנוע אותו, אך בקשתו נדחתה וזמן לא רב לאחר מכן קרא נתניהו לציבור להחרים את ערוץ קשת 12 בהקשר של הסדרה שהפיקה – "הנערים", תוך שהוא מכנה את הערוץ כ"ערוץ תעמולה" וכי . מתקפתו של נתניהו על שידורי הערוץ אינה חדשה, שכן בעבר נהג לתקוף את כתבי חברת החדשות אמנון אברמוביץ' וגיא פלג (כאשר האחרון כונה על ידי בנו של נתניהו, יאיר, "דמבו") אך בשונה מהפעמים הקודמות נתניהו התבטא גם נגד מנכ"ל חברת החדשות, אבי וייס, וכנגד מנכ"ל שידורי קשת, אבי ניר, ובהמשך אף נגד בעלי המניות של החברה – יצחק תשובה ודרורית ורטהיים.

בתגובה לקריאתו לחרם על הערוץ, התבטאו עיתונאים בערוץ המתחרה "רשת 13" נגד קריאתו של נתניהו לחרם על "קשת", וביניהם אילה חסון, שקיימה ריאיון בתכניתה "המטה המרכזי" עם בני גנץ, יו"ר כחול לבן, והוסיפה כי כפי שראש הממשלה מחרים את שידורי קשת ועיתונאים מסוימים, גם מספר 2 ברשימתו, יאיר לפיד, מחרים אותה. בתאגיד השידור הישראלי פרסמו ציוץ בטוויטר שבו עודדו את הצופים לעבור לצפות בערוץ 12 של קשת, זאת בזמן שבאותה העת שודרה בערוץ כאן 11 תכניתו של יעקב אחימאיר, "רואים עולם". בריאיון לינון מגל ורון קופמן ב-103fm אמר אחימאיר כי הוא כועס מאוד ומתפלא, והמגישים עודדו את המאזינים לצפות בתכניתו בשבת בעוד שאחימאיר קידם את ההאזנה לרדיו 103 במקום ל"כאן ב".

למרות קריאתו של נתניהו לחרם על ערוץ 12 של "קשת", התראיין נתניהו לאותו ערוץ, במסגרת שידורי חברת החדשות (שגם אותה תקף), בתכנית "פגוש את העיתונות" שלפני הבחירות החוזרות של 2019 ששודרה ב-14 בספטמבר.

### תביעות
במרץ 2021 חייב בית המשפט המחוזי בתל אביב את "שידורי קשת" לפצות ב-50,000 ש"ח את בני קצובר, יו"ר ועד מתיישבי השומרון, על שבתוכנית "ארץ נהדרת" הציגה את תמונתו עם הכיתוב "סבא פוגרום". בית המשפט קבע שהפרסום ביחס לקצובר אינו נכנס לגדר סאטירה.

בינואר 2022 חויבה חברת "שידורי קשת" לפצות את אדל בספלוב ב-50,000 ש"ח (ועוד 18,500 ש"ח הוצאות משפט ושכר טרחת עורך דין), לאחר שנפסק שאתר "מאקו" פגע בפרטיותה של בספלוב כאשר פרסם את דבר הריונה בניגוד לרצונה.

## סמלילים
סמל שידורי קשת התבסס במהלך השנים על פרשנויות שונות למושג "קשת" והיא שינתה את סמליה במהלך השנים פעמים מועטות בלבד ביחס לזכייניות אחרות. לאורך זמן, החברה שמרה על קו עיצובי אחיד שהבדיל אותה משאר הזכייניות, ושינתה את סמלה פעמים מועטות בלבד יחסית לאחרות.

הסמל הראשון שהוצג היה סמל דו-ממדי בצורת חץ וקשת שעיצב (פרופ') שרי ארנון, ולאחר מכן, בסוף שנות ה-90', נוספה אליפסה מסביבו, בהתאמה למגמת העיצוב שנפוצה באותה תקופה. בשנת 2001, שונה הסמל למלבן מעוגל תלת־ממדי ובו שם הזכיינית על רקע סדרת פסים צבעוניים המייצגים את צבעי הקשת בענן, בהתאם למשמעות הנוספת של השם. ב-2017, לקראת פיצול ערוץ 2, עוצב סמל חדש, הפעם דו־ממדי ובתוכו גופן חדש ושונה.

סמליל ערוץ 12 התבסס על צבעי הזכיינית ועל סמל ערוץ 2.



קובץ:Keshet1993.svg|סמליל החברה למכרז תחילת ערוץ 2 בשנת 1993
קובץ:Keshet First Logo.svg|סמלילה הראשון של החברה (בצורת חץ וקשת) כזכיינית בשנים 1993–2001   
קובץ:KeshetLogo90.svg|וריאציה נוספת של סמליל החברה כזכיינית בשנים 1999–2001
קובץ:KeshetTvEllipseLogo.svg|סמליל האליפסה של החברה בשנים 1999–2001 שתקופה מסוימת נוספה לו הספרה 1 על מנת לציין את סיסמתה של הזכיינית באותה תקופה "טלוויזיה מס' 1".

קובץ:Keshet Old Logo.jpg|סמליל החברה השני בשנים מדצמבר 2001 עד 2010
קובץ:Keshet 2010 Logo.svg|סמליל החברה בין 2010 (בערך) ל-2012
קובץ:KeshetLogo2013.svg|סמליל החברה מ-2013 עד 2017
קובץ:KeshetLogo2018.svg|סמליל החברה החל מ-2017, שינוי קל מהסמליל הקודם לעיתים מופיע בווריאציה נוספת כאשר לצדו (או בתוך המסגרת שלו) מופיע הלוגו של קשת 12, האחרון שנראה בערוץ 2


קובץ:Keshet12old.svg|הסמליל הראשוני של הערוץ לאחר תוצאות המכרז באפריל 2017
קובץ:Keshet12_2017.svg|סמליל הערוץ מתקופת סיום שידורי ערוץ 2 ובתחילת שידורי ערוץ 12, הופיע כסמליל משנה.
קובץ:Keshet12.svg|סמליל הערוץ מתקופת סיום שידורי ערוץ 2 ובתחילת שידורי ערוץ 12, בימי ערוץ 2 הופיע לצד סמליל ערוץ 2 ובימי ערוץ 12 הופיע כסמליל ראשי מתחילת השידורים עד 14 בפברואר 2018
קובץ:Keshet12 2018.svg|סמליל קשת 12 החל מ-14 בפברואר 2018


קובץ:Ch2news il.svg|סמל חברת החדשות מתקופת הפיצול, כאשר הוחזקה בחציה על ידי "קשת"
קובץ:Ch12news il.svg|סמל "החדשות 12", מיום מיזוג רשת-עשר



## תכנים בולטים בהווה
259px|ממוזער|בניין שידורי קשת בתל אביב. כיום סמל "קשת" המוצג בתמונה הוחלף בסמל קשת העדכני המופיע בערך

### תוכניות חדשות 12
* "**[[מהדורת החדשות המרכזית של חברת החדשות|המהדורה המרכזית]]**" (עברה מערוץ 2) (2017–רץ): מהדורת החדשות המרכזית המשודרת בימים ראשון עד חמישי בהגשת יונית לוי ודני קושמרו לסירוגין.
* "**[[מהדורה ראשונה]]**" (עברה מערוץ 2) (2017–רץ): מגזין אקטואליה יומי בהגשת אורן וייגנפלד ועופר חדד לסירוגין.
*"'''שלוש'''" (2020–רץ): מהדורת חדשות מקדימה ל"מהדורה ראשונה", המשודרת ב-15:00, בהגשת עופר חדד. בתחילה הייתה משדר מיוחד של שעתיים מ-14:00 עד 16:00, בעקבות התפרצות נגיף הקורונה בישראל.
*"**[[אולפן שישי]]**" (עברה מערוץ 2) (2017–רץ): מהדורת החדשות של יום שישי עם דני קושמרו.
* "**[[חמש עם רפי רשף]]**" (עברה מערוץ עשר) (2019–רץ): תוכנית אקטואליה וראיונות יומית בהגשת רפי רשף.
* "**[[שש עם]]**" (עברה מערוץ 2) (2017–רץ): תוכנית אקטואליה יומית בהגשת עודד בן-עמי, סיון רהב-מאיר, דפנה ליאל ורינה מצליח לסירוגין.
* "**[[תוכנית חיסכון (תוכנית טלוויזיה)|תוכנית חיסכון]]**" (עברה מערוץ 2) (2017–רץ): תוכנית צרכנות וכלכלה בהגשת קרן מרציאנו וגדעון אוקו לסירוגין.
* "**[[סדר עולמי]]**" (עברה מערוץ 2) (2017–רץ): מגזין חדשות החוץ בהגשת ערד ניר.
* "**[[פגוש את העיתונות (תוכנית טלוויזיה ישראלית)|פגוש את העיתונות]]**" (עברה מרשת 13, בעבר בערוץ 2) (2017–רץ): תוכנית ראיונות העוסקת באקטואליה ובפוליטיקה. בהגשת רינה מצליח ולאחר מכן בן כספית ועמית סגל.
* "**[[חדשות סוף השבוע]]**" (עברה מערוץ 2) (2017–רץ): מהדורת חדשות סוף השבוע המשודרת במוצאי שבת, בהגשת דנה ויס.

### רצועות יומיות-שבועיות
* "**[[חדשות הבוקר]]**" (2017–רץ): רצועת הבוקר המרכזית של ערוץ 12 בהנחייתו של ניב רסקין. בימי חמישי מנחה את התוכנית נסלי ברדה.
* "**[[שישי בבוקר (קשת 12)|שישי בבוקר]]**" (בעבר תחת השמות "**הבוקר**", "**יום חדש**" ו"**הבוקר של קשת**") (2006–רץ): תוכנית בוקר בהנחיית יואב לימור וגלית גוטמן המשודרת בימי שישי ובערבי חג בשעות הבוקר.
* "**[[ערב טוב עם גיא פינס]]**" (2017–רץ): (עבר מערוץ עשר, ולפני כן מ-HOT) – תוכנית יומית של חדשות מעולם הבידור בהגשת גיא פינס.
* "**[[חי בלילה]]**" (2013–רץ) תוכנית לייט נייט יומית המסקרת את האירועים שקרו במהלך היום, עם דגש על נקודת מבט של הרשתות החברתיות. בהנחיית נדב בורנשטיין.
* "**[[NEXT (תוכנית טלוויזיה ישראלית)|נקסט]]**" (2018–רץ): תוכנית לילית העוסקת בהשפעות החדשנות והטכנולוגיה על החברה האנושית מזוויות רבות. בהנחיית דרור גלוברמן.

### תוכניות אירוח
* **[[גלית ואילנית]]**" (2017–רץ): היא תוכנית אירוח וראיונות טלוויזיונית שבועית בהנחייתן של גלית גוטמן ואילנית לוי המשודרת בימי שישי.
* "**[[אינטימי (תוכנית טלוויזיה)|אינטימי]]**" (עברה מערוץ עשר) (2019–רץ): תוכנית ראיונות בהגשת רפי רשף.
* "**[[מבשלים עם גיבורים]]**" (2023–רץ): תכנית רעיונות ובישול שמשודרת בחגים עם הגיבורים של מלחמת חרבות ברזל, כשבכל תכנית יש שף אחר שמנחה. בין המנחים: חיים כהן, אייל שני וישראל אהרוני.

### סדרות דרמה וקומדיה
* "**[[צומת מילר (סדרת טלוויזיה)|צומת מילר]]**" (2016–2022): קומדיה שיצר אדיר מילר, המבוססת על חייו האישיים והמקצועיים, בסיטואציות שלו כסטנדאפיסט, כבעל וכאבא לילדים.
* "**[[כפולים]]**" (2015–רץ): מותחן ריגול בכיכובם של מיקי לאון ואנחל בונני.
* "**[[להיות איתה]]**" (2014–2021): קומדיה רומנטית שיצר אסי עזר בכיכובם של רותם סלע ואביב אלוש. במרכז הסדרה עומד אופה מבת ים שמתאהב בדוגמנית מצליחה ובתו של טייקון.
* "**[[סברי מרנן (סדרת טלוויזיה)|סברי מרנן]]**" (2011–רץ): סדרה קומית שיצרו רובי דואניאס ויניב פולישוק העוקבת אחרי ארוחות שישי ושבת של משפחת רוזן ומשפחת חסון.

### תוכניות סאטירה ובידור
* "**[[ארץ נהדרת]]**" (2003–רץ): תוכנית בידור סאטירית של היוצר מולי שגב, בכיכובם של איל קיציס, אלי פיניש, מריאנו אידלמן, עלמה זק וקומיקאים נוספים.
* "**[[מועדון לילה (תוכנית טלוויזיה)|מועדון לילה]]**" (2006–רץ): תוכנית הומוריסטית בהנחיית ארז טל ובהשתתפותם של ישראל קטורזה, שי גולדשטיין, אבי נוסבאום, אבי אטינגר, מיה דגן, רמי הויברגר, אביעד קיסוס, עפר שכטר, אורי גוטליב, שלום אסייג ועוד. ב-2014 התוכנית חזרה למספר פרקים לרגל חגיגות תוכנית ה-100. ב-2017 התוכנית חזרה לעונה נוספת. בנובמבר 2019 שודרה העונה השביעית.
* "**[[קסם אישי עם חזי דין]]**" (2017–רץ): תכנית קסמים בהנחיית הקוסם חזי דין. שבה הוא עושה קסמים לקבוצות של ידוענים בבית של אחד מהם. בהמשך יצר סדרת בת בשם "קסם אישי אקסטרים", שבה שתי קבוצות של ידוענים שהשתתפו בעבר בתכנית עושות פעלולים נועזים.

### תוכניות מציאות
* "**[[נינג'ה ישראל]]**" (2018–רץ): תוכנית מציאות בה מתמודדים עוברים דרך מסלול מכשולים במטרה לזכות בתואר הנינג'ה הישראלי. בהנחיית אסי עזר ורותם סלע ובליווי השדרים ניב רסקין ורותם ישראל.
* "**[[הכרישים (תוכנית טלוויזיה ישראלית)|הכרישים]]**" (2018–רץ): תוכנית ריאליטי בה יזמים מחפשים את האחד עם הרעיון שיוכלו להשקיע בו את כספם.
* "**[[חתונה ממבט ראשון]]**" (עברה מערוץ 2) (2017–רץ): תוכנית מציאות תיעודית העוסקת בזוגות שמתחתנים יחדיו ללא היכרות מוקדמת.
* "**[[הכוכב הבא]]**" (מוכר גם כ**הכוכב הבא לאירוויזיון**) (2013–רץ): תוכנית המשודרת בשנים שלאחר "כוכב נולד", בה המתמודדים שרים מול מסך סגור. מהעונה השנייה עד העונה השביעית שלחה את הזוכה לתחרות הזמר של האירוויזיון כנציג ישראל. נטע ברזילי, שזכתה בעונה החמישית, זכתה גם באירוויזיון 2018. בהמשך חזרה מגמה זו באירוויזיון 2024.
* "**[[בית ספר למוסיקה (תוכנית טלוויזיה)|בית ספר למוסיקה]]**" (2011–רץ): תוכנית כישרונות שירה לילדים. את העונות הראשונות הנחה צביקה הדר והשתתפו בה בעבר יהורם גאון, קרן פלס, מתי כספי, שרית חדד ורוני דלומי. בעונה הרביעית, הראל סקעת, מירי מסיקה, משה פרץ ונועה קירל שימשו כמורים, עידו רוזנבלום הנחה את עונה זו.
* "**[[מאסטר שף]]**" (2010–רץ): עשרות מתמודדים על תואר מאסטר שף מול פאנל שופטים המורכב משפים ומומחי קולינריה: אייל שני, ישראל אהרוני, חיים כהן ומיכל אנסקי.
* "**[[MKR המטבח המנצח]]**" (2018–רץ): תוכנית מציאות בה צוותים מתחרים על הקמת מסעדה. בהנחיית רותי ברודו וחיים כהן.

### שעשועונים
* "**[[מונית הכסף]]**" (2007–רץ): שעשועון קומי המתרחש במונית נוסעת בהנחיית עידו רוזנבלום.
* "**[[לא נפסיק לשיר]]**" (2020–רץ): שעשועון טלוויזיוני מוזיקלי בהנחיית אסי עזר ורותם סלע, ששודר בעבר בערוץ 2 בהנחיית צביקה הדר ואחרי כן בהנחיית גלית גיאת והיווה את האב-טיפוס לתוכנית "כוכב נולד".

### תוכניות תחקירים
* "**[[עובדה (תוכנית טלוויזיה)|עובדה]]**" (1993–רץ): תוכנית התחקירים והתעודה הנצפית בישראל בהנחיית אילנה דיין; שודרה בתחילת דרכה בטלעד ועברה בהמשך לקשת.
* "**[[יצאת צדיק]]**" (2004–רץ): תוכנית תחקיר המחפשת רמאים בשוקי עבודה שונים. מנחה התוכנית בשש העונות הראשונות היה חיים הכט והחל מהעונה השביעית המנחה הוא חיים אתגר.
* "**[[המתחזים (תוכנית טלוויזיה ישראלית)|המתחזים]]**" (2018–רץ): תוכנית תחקירים בהובלתו של חיים אתגר, העוקבת אחרי התחזיות שונות של אנשים.
* "**[[חשיפה (תוכנית טלוויזיה)|חשיפה]]**" (לשעבר "הכל אישי") (2015–רץ): תוכנית תחקירים וראיונות בהנחיית חיים אתגר.

### תוכניות מציאות תיעודיות ותעודה
* **בגובה העיניים**" (2017–רץ): תוכנית תעודה בהנחיית גלית גוטמן
* "**[[אחד למיליון (תוכנית טלוויזיה)|אחד למיליון]]**" (2018–רץ): תוכנית דוקומנטרית בהגשת נסלי ברדה
* "**[[אנשים (תוכנית טלוויזיה)|אנשים]]**" (2011–רץ): תוכנית מגזין ותעודה בהנחיית חיים אתגר וקורין גדעון המשודרת בימי שבת.

## תכנים בולטים בעבר
### תוכניות סאטירה ובידור
*"**[[בוא תצחיק אותנו]]**" (2011–2012): תחרות בדיחות שבה הנחו ושפטו ציפי שביט, ספי ריבלין ושלמה בראבא. שנה אחרי ירידת התכנית, היא שודרה במתכונת דומה בערוץ 24 כשליד ציפי שביט, שפט איתה עודד מנשה.
*"**[[הסטנדאפיסטים]]**" (עברה מערוץ 2) (2017–2019): תוכנית סטנדאפ ובידור בהנחיית רשף לוי, שבה הוא אירח סטנדאפיסטים שונים ועבד איתם על קטעים חדשים למופע הסטנדאפ שלהם. ב-2019 עלתה עונת בחירות מיוחדת, שבה אירח לוי פוליטיקאים בולטים שהתמודדו בבחירות 2019, וכתב איתם חומר למופע הסטנדאפ הראשון בחייהם.
*"**[[היום בלילה עם גורי אלפי]]**" (2015–2018): תוכנית סאטירה בהנחיית גורי אלפי, הכוללת פינת אירוח.
***"[[מה שקורה באילת]]" **(2012–2013): תוכנית בידור קומית העוקבת אחר צוות בידור במלון באילת.
*״**[[עם סגולה]]**״ (2011): תוכנית מערכונים המתרחשת בכל מיני מדינות בעולם, בכיכובם של שלישיית מה קשור.
* "**[[טלוויזיה במיטבה]]**" (2011): תוכנית בידור המסכמת את שבוע השידורים בטלוויזיה, בכיכובם של דודו ארז, שחר חסון ואבי אטינגר כחלק מרצועת ביפ.
* "**גם אנחנו רוצים תוכנית תחקירים**" (2011): סדרה קומית בכיכובם של טל פרידמן ואיל קיציס במבנה תוכנית תחקירים.
*"**[[מה זה השטויות האלה?!]]**" (2005–2018): תוכנית דוקו-קומית בכיכובה של הקומיקאית עדי אשכנזי.
* "**[[אמא מחליפה]]**" (2005–2014): תוכנית שבה החליפו שתי משפחות אם לשבוע. פורמט קנוי.
*"**[[איפה אתה חי?! (תוכנית טלוויזיה, 2004)|איפה אתה חי]]**" (2004): תוכנית בידור, פרי יצירתו של ארז טל, בהשתתפות אסי כהן שמגלם דמויות שונות.
*"**[[הג'וקר (תכנית טלוויזיה)|הג'וקר]]**" (2001–2002): תכנית בהנחיית צביקה הדר ומורן אייזנשטיין שבה התחרו שלושה אנשים אקראים על סיפור הבדיחה המוצלח.
*"**כוכבי השכונה**" (2001–2003): תוכנית בידור הומוריסטית בהנחיית אבי גרייניק ועידן אלתרמן.
*"**[[רק בישראל]]**" (1998–2003, 2007): תוכנית בידור בכיכובם של ארז טל ואורנה בנאי. ב-2007, לציון 40 שנים לשידורי הטלוויזיה בישראל, צולמו שמונה פרקים חדשים של התוכנית ופרק מצעד 20 המערכונים הגדולים שלה מכל השנים.
*"**[[הראשון בבידור]]**" (1994–2004): תוכנית בידור ואירוח בהנחיית דודו טופז.
*"**[[פריים טיים (תכנית טלוויזיה)|פריים טיים]]**" (1994): תוכנית מערכונים שבה כיכבו רמה מסינגר ויואב הייט, בין היתר.
*"**נפלו על הראש**" (1994): תוכנית מערכונים בכיכובם של נאור ציון, מיכאל וייגל, שרון אלימלך ונבו קמחי.

### סדרות דרמה וקומדיה
* "**[[משיח (סדרת רשת)|משיח]]**" (2018–2022): סדרה קומית המבוססת על סדרת הרשת המצליחה "משיח", בה אודי כגן מגלם זמר כושל, המנהל אורחן דרכים, שמנסה להגיע ל"טופ" של תעשיית המוזיקה המקומית. הסדרה נעשתה בשיתוף פעולה עם סלקום TV והמשיכה לעונה שנייה.
*"**[[תיק נעדר (סדרת טלוויזיה)|תיק נעדר]]"** (2020): סדרת מתח בהפקה משותפת עם כאן 11 לפי ספריו של דרור משעני.
*"**[[זה לא הגיל]]**" (2019–2020): קומדיה רומנטית בכיכובם של מירי מסיקה וגפן ברקאי על זוגיות עם פער גילאים.
*"**[[שטוקהולם (סדרת טלוויזיה)|שטוקהולם]]**" (2019): סדרת דרמה בת ארבעה פרקים שהופקה בשיתוף פעולה עם כאן 11, המבוססת על רומן מאת כלת פרס ספיר לספרות, נעה ידלין. בתפקידים הראשיים: גידי גוב, תיקי דיין, לאורה ריבלין, דבל'ה גליקמן וששון גבאי.
* "'''יש לה את זה'''" (2018): קומדיה רומנטית בכיכובה של ניב סולטן. נטלי, בחורה מאשקלון שחולמת להיות מעצבת אופנה, מגיעה לתל אביב במטרה להגשים את חלומה.
*"**[[בשבילה גיבורים עפים (סדרת טלוויזיה)|בשבילה גיבורים עפים]]**" (2018): דרמה שגוללה את סיפורם של ארבעה חברים ששירתו יחד בגולני, אשר בעקבות אירוע טראומתי במלחמת לבנון השנייה ניתקו קשר. הארבעה יוצאים למסע חיפושים בקולומביה אחר יעלי, שהוכרזה לפני עשר שנים כמתה. בכיכובם של תומר קאפון, נינט טייב, מיכאל אלוני, נדב נייטס ומשה אשכנזי. הסדרה התבססה על ספרו של אמיר גוטפרוינד.
*"**[[להעיר את הדב|להעיר את הדֹב]]**" (2018): סדרת דרמה בכיכובה של נועה קולר שעסקה במורה שקיים עליה איום שיפורסמו תקצירי שיחותיה עם הפסיכולוג שלה.
*"**[[כיפת ברזל (סדרת טלוויזיה)|כיפת ברזל]]**" (עברה מערוץ 2) (2017–2018): סדרת דרמה בת שתי עונות המתארת מחלקה של טירונים חרדים בצבא הגנה לישראל.
*"**[[נופלות על הרגליים]]**" (2017): דרמה בלשית בכיכובן של מילי אביטל ושני כהן.
*"**[[התסריטאי]]**" (2015–2016): סדרה מוקומנטרית על חייו של יוצר הסדרה "עבודה ערבית", סייד קשוע. שודרה תחילה ב.
*"**[[שחקן זר (סדרת טלוויזיה)|שחקן זר]]**" (2015): דרמה קומית אשר עוסקת בחייו של כדורגלן צעיר שעבר לשחק בלונדון ואיתו עברו גם קרוביו. בכיכובם של מאור שוויצר, מוני מושונוב ויובל סמו.
*"**[[החדש של עומרי גורדון]]**" (2015): דרמה קומית בכיכובו של עידו רוזנבלום.
*"70 מיליון סיבות לעושר" (2014): דרמה קומית שסבבה סביב אדם עני שזכה בפרס של 70 מיליון, בכיכובם של שמוליק לוי, נתי קלוגר ודב נבון.
*"**[[נשואים פלוס (סדרת טלוויזיה ישראלית)|נשואים פלוס]]**" (2012–2017): גרסה ישראלית לקומדיית המצבים נשואים פלוס, בכיכובם של ליאור אשכנזי ודורית בר-אור.
*"**[[יום האם (סדרת טלוויזיה)|יום האם]]**" (2012–2016): סדרה קומית שעקבה אחרי חייה של אלה, אמנית נשואה בעלת משפחה.
*"**[[הפרלמנט]]**" (2012–2014): ספין אוף של מערכוני "הפרלמנט" של "ארץ נהדרת" מהעונה השמינית; בכיכובם של אסי כהן, מאור כהן, ערן זרחוביץ', מריאנו אידלמן, יובל סמו וליאת הר לב.
* "**גבוה וגרינבאום**" (2011): קומדיה שעקבה אחרי שני שותפים בחברה להפקת סרטים לאירועים דלי תקציב.
*"**[[פלפלים צהובים]]**" (2010–2014): דרמה העוקבת אחרי משפחה המגלה שבנה הוא אוטיסט, בכיכובם של עלמה זק ויוסי מרשק.
*"**[[חטופים]]**" (2010–2012): דרמה שעסקה בשלושה חטופים ישראלים שחוזרים לארץ מהשבי הסורי.
*"**מעצר בית**" (2010): קומדיה בכיכובם של טל פרידמן ואיל קיציס בתפקיד עצמם. התוכנית עוקבת אחרי כניסת השניים למעצר בית.
*"**[[חיים אחרים (סדרת טלוויזיה ישראלית)|חיים אחרים]]**" (2010): דרמה שעסקה בבחור דתי שנוסע לתל אביב כדי להגשים את חלומו כרקדן, בכיכובו של עוז זהבי. לסדרה הוזמנה עונה שנייה שמעולם לא הופקה.
* "**[[פולישוק (סדרת טלוויזיה)|פולישוק]]**" (2009–2015): דרמה קומית על מאחורי הקלעים של לשכת השר פולישוק בכנסת, בכיכובו של ששון גבאי.
*"**[[רמזור (סדרת טלוויזיה)|רמזור]]**" (2008–2014): סדרה קומית שיצר אדיר מילר (יחד עם רן שריג), בה הוא גם מככב לצד ליאור כלפון, ניר לוי, יעל שרוני וליאת הר לב. זכתה בפרס אמי הבינלאומי לסדרה הקומית הטובה ביותר לשנת 2010.
* "**[[עבודה ערבית]]**" (2007–2013): סדרה קומית שיצר העיתונאי סייד קשוע ומספרת על קורותיו של אמג'ד עיתונאי ערבי-ישראלי בכפר הערבי והניסיון להשתלב בחברה הישראלית היהודית.
*"**[[מסודרים]]**" (2007–2009): דרמה קומית על ארבעה חברים שמוכרים חברה תמורת 217 מיליון שקלים, בכיכובם של אסי כהן, אסף הראל, ערן זרחוביץ' ומאור כהן.
* "**[[משמורת (סדרת טלוויזיה)|משמורת]]**" (2007): סדרת דרמה שכתבה עירית לינור, על אודות משפחה המתמודדת עם גירושין.
* "**[[האקס המיתולוגי]]**" (2007): מיכל גולן (טלי שרון), מתגלגלת למסע חיפוש אחר אהבת חייה.
* "**[[מעורב ירושלמי (סדרת טלוויזיה)|מעורב ירושלמי]]**" (2005–2010): עונות חדשות לסדרה של ערוץ עשר. דרמה העוקבת אחר חייה של משפחה מסורתית ירושלמית. בכיכובם של רותם אבוהב ושמיל בן ארי.
* "**[[אמא'לה]]**" (2005–2007): תוכנית דרמה קומית בכיכובה של אורנה בנאי.
* "**[[אסתי המכוערת]]"** (2003–2006): תוכנית קומית-דרמטית בכיכובם של שייקה לוי וריקי בליך. לאחר שהסתיימה שודר הספין אוף "אלביס, רוזנטל והאישה המסתורית".
* "**[[אהבה מעבר לפינה]]**" (2003–2005): טלנובלה ישראלית שהופקה בשיתוף עם "רשת" ו"טלעד" בכיכובם של יהודה לוי, רננה רז, איה קורן, אגם רודברג ורן בכור.
*"**[[פרנקו וספקטור]]**" (2003–2004): סדרת דרמה בכיכובם של משה איבגי ורונית אלקבץ.
* "**[[בנות בראון]]**" (2003): סדרת דרמה שתיארה משפחה שנאבקת על אדמתה, בכיכובם של ליאור אשכנזי, אסי דיין וירדן בר-כוכבא.
* "**[[לתפוס את השמים]]**" (2000–2005): תוכנית דרמה על התמודדות משפחה עם חזרת האב בתשובה. מככבים בה אורלי זילברשץ-בנאי ויורם חטב.
* "**[[הבורגנים]]**" (2000–2003): תוכנית דרמה העוקבת אחר חבורה תל אביבית בורגנית ואחר מהלך חייה. בכיכובם של קרן מור, דב נבון, שי אביבי ועוד.
* "**[[פאזל (סדרת טלוויזיה)|פאזל]]**" (1999–2000): קומדיית מצבים בכיכובם של יואב צפיר, ששי סמוכה, יסמין קדר ואורי רביץ.
*"**[[שמש (סדרת טלוויזיה)|שמש]]**" (1997–2004): קומדיית מצבים בכיכובם של צביקה הדר, גלית גיאת וזבולון מושיאשווילי. משודרת היום בשידורים חוזרים בערוץ הילדים ובקשת 12.
* **"[[כסף קטלני (סדרת טלוויזיה)|כסף קטלני]]"** (1996–1999): דרמה-טלנובלה שעסקה במאבקי כוח בעולם העסקים וברומנים הנרקמים בין שתיים מהמשפחות העשירות בישראל, בכיכובם של נתן רביץ, גלית גיאת ורפי תבור.
*"**[[הפוך]]**" (1996–1998): סדרת טלוויזיה שעקבה אחר חבורת צעירים תל אביבית, בכיכובם של ניר לוי ודני שטג.
*"**[[ייסורי אפרים]]**" (1995): קומדיית מצבים בכיכובם של דב גליקמן ולימור גולדשטיין. התבססה על "ספר משפחתי" מאת אפרים קישון.
* "**[[בת ים - ניו יורק]]**" (1994–1996): תוכנית דרמה שבועית שעקבה אחר משפחה מסורתית. בכיכובם של יגאל עדיקא, ויקטור עידה ושושה גורן.
* "**[[פאפא (סדרת טלוויזיה)|פאפא]]**" (1994): סדרה קומית בכיכובם של זאב רווח וגאולה נוני, המספרת על קורותיו של פועל נמל באשדוד.

### ריאליטי ושעשועונים
* "'''2025'''" (2019): תוכנית ריאליטי בהגשת ארז טל וקורין גדעון, בה 12 תושבים נכנסים לעיר עתידנית ומתנהלים על פי תקציב אישי.
*"**[[לאהוב את אנה (תוכנית מציאות)|לאהוב את אנה]]**" (2018): תוכנית מציאות תיעודית שבמרכזה יצאה אנה ארונוב למספר סבבים של דייטים עם גברים שונים, ניתחה את מסקנותיה מהמפגשים עם הגברים יחד עם ד"ר גבריאל בוקובזה, והכירה במסגרתה את בעלה, אייל אלגבי.
*"**[[אביב או אייל]]**" (2018): תוכנית מציאות לגילוי כישרונות מוזיקליים בהנחיית ארז טל. הזמרים אביב גפן ואייל גולן היו המנטורים של הנבחרות שלהם בתוכנית, והבוררת הייתה מירי מסיקה.
*"**[[היום בעוד שנה]]**" (2018): תוכנית מציאות תיעודית בהגשת אסי עזר, שבה הציבו המשתתפים לעצמם אתגר שבו יצטרכו לעמוד בתוך שנה אחת. הצילומים באולפן צולמו בהפרש של שנה שלמה.
*"**כמה רחוק**" (2018): תוכנית ריאליטי בהנחיית אילנית לוי, בה שלושה גברים המתגוררים מחוץ לישראל, מחפשים אהבה ישראלית. המתמודדות שנבחרו על ידי הגברים, טסות אל מגוריו של כל אחד מהשלושה – בסוף התוכנית כל אחד מהגברים בוחר את האחת.
*"**[[רק רוצים לרקוד]]**" (2017): תוכנית המשך לנולד לרקוד בהנחיית אסי עזר ורותם סלע, שהציגה תחרות בין רקדנים שחולקו לארבע להקות מחול והתמודדו על התואר "הרקדן של ישראל".
* "**[[בייק אוף ישראל]]**" (2016–2018): תחרות אפייה בהנחיית פאולה רוזנברג ואיה קרמרמן בעונה הראשונה ובהנחיית קורין גדעון בעונה השנייה. מבוססת על פורמט בריטי.
*"**[[המשימה: אמזונס]]**" (2016): תוכנית מציאות בה 18 משתתפים מחולקים לשלוש קבוצות – אדומה, כחולה וצהובה – ולובשים בגדים בצבעי הקבוצות. בהנחיית גל אמיתי.
*"**[[תוכנית קיציס]]**" (2014): תוכנית אירוח בהנחייתו של איל קיציס, הכוללת בה פינות סאטירה.
*"**[[הצילו! אני לא יודע לבשל]]**" (2014): עשרה מפורסמים מסתגרים בבית עד שיֵדעו לבשל.
* "**[[נוקאאוט (תוכנית טלוויזיה)|נוקאאוט]]**" (2015): תוכנית מתיחות בהנחיית עפר שכטר.
*"**[[מי למעלה?]]**" (2015): שעשועון ובו 3 מתחרים מפורסמים ניצבים על מעליות ועונים על שאלות. בהנחיית ארז טל וישראל קטורזה.
*"**[[אייל גולן קורא לך]]**" (2011–2016): תוכנית מוזיקלית, אייל גולן מחפש זמרות על מנת להפיק להן אלבום, שופטים: יוסי גיספן, ירון אילן ועדי לאון (שודרה במקור בערוץ 24).
*"**[[צא מזה]]**" (2010–2015): (בעונתה השנייה נקראה "**נראה אותך**") שעשועון קומי המצולם במסעדות ברחבי הארץ בהנחיית שי גולדשטיין ואבי נוסבאום, המבוסס על סיטואציות אמיתיות והנחיות הנמסרות באוזניה נסתרת.
*"**[[אל תפיל את המיליון]]**" (2010–2011): שעשועון בהנחיית ארז טל. למתמודדים היה אסור לענות תשובה שתפיל מיליון ש"ח במזומן שהונחו מולם על מתקן מיוחד.
*"**אין כמו בבית**" (2009–2010): תוכנית שבה הציגו משפחות את סלון ביתן ואת ההתנהלות בתוכן.
* "**[[האח הגדול (תוכנית טלוויזיה ישראלית)|האח הגדול]]**" (2008–2017): תוכנית ריאליטי בהנחיית ארז טל ואסי עזר, ובהמשך טל וקורין גדעון, המבוססת על תוכנית הריאליטי העולמית. כמה מתמודדים נכנסים אל בית "האח הגדול", שבו הם מצולמים ומוקלטים 24/7. תוך כדי השהות בבית על הדיירים לבצע משימות שונות כדי להישאר בו. התוכנית עברה לערוץ רשת 13.
* "**המטבח**" (2007–2009): תוכנית מציאות המבוססת על הפורמט של מטבחי הגיהנום. רץ לשתי תוכניות בלבד בגרסת ה-VIP.
*"**[[אורי גלר מחפש את היורש]]**" (2006–2007): תחרות כישרונות של קוסמים בהשתתפות אורי גלר.
*"**[[נולד לרקוד]]**" (2005–2008): תוכנית גילוי כישרונות בתחום הריקוד, המבוססת על הפורמט "אז אתה חושב שאתה יודע לרקוד". בהנחיית צביקה הדר.
* "**המוח**" (2005–2006): שעשועון בהנחיית ארז טל.
*"**[[השגריר]]**" (2004–2006): תוכנית מציאות העוקבת אחרי מספר מתמודדים המתחרים על משרת הסברה-ייצוג ישראל בארצות הברית (מבוסס על "המתמחה" האמריקני).
* "**[[כוכב נולד]]**" (2003–2012): תחרות בידור מוזיקלית רבת משתתפים בהנחיית צביקה הדר, בה נבחר הכוכב הנולד הבא של ישראל, בהפקת טדי הפקות.
* "**[[קחי אותי שרון]]**" (2003): תוכנית מציאות בה התחרו מספר גברים על לבה של שרון איילון.
* "**[[החפרפרת (תוכנית טלוויזיה)|החפרפרת]]**" (2001): תוכנית מציאות בהנחיית איתי אנגל המבוססת על פורמט בלגי.
* "**[[הכספת]]**" (2000–2007): שעשועון טריוויה. יצר והגיש בתחילה ארז טל ולאחר מכן החליף אותו גבי גזית.
* "**[[גלגל המזל]]**" (1994–2000): שעשועון בהנחיית ארז טל ולאחר מכן בהנחיית גיל ססובר.
* "**סוד כמוס**" (1993): שעשועון בהנחיית יואב צפיר שבה התחרו שלושה זוגות של ילדים על כמה הם יודעים אחד על השני.

### תוכניות אירוח, אקטואליה, תחקיר ודוקו
* "**[[פאולה וליאון]]**" (2014–2023): תוכנית בוקר המשודרת מדי יום חול החל מהשעה 9:00, אחרי "חדשות הבוקר", בהגשתם של פאולה רוזנברג וליאון רוזנברג. עוסקת בנושאי בריאות וסגנון חיים.
* "**[[אופירה ולוינסון|אופירה וברקוביץ']]**" (2017–2024): תכנית אירוח וראיונות טלוויזיונית שבועית בהנחייתם של אופירה אסייג ואייל ברקוביץ' ששודרה בימי שישי לפני החדשות.
*"**[[אודטה (תוכנית טלוויזיה)|אודטה]]**" (2019): תוכנית בוקר ואירוח בהגשת אודטה שוורץ, שעסקה במשפחה, בהורות, בילדים ובאופנה.
*"**[[בין אריזונה לנס ציונה]]**" (2018): מיני סדרה בת שלושה פרקים שהשוותה בין החיים באמריקה לחיים בישראל. בהנחיית חיים הכט.
*"**[[לילה חם עם אופירה וברקוביץ']]**" (2018): תוכנית לייט נייט בהגשת אופירה אסייג ואייל ברקוביץ', ששודרה בתקופת מונדיאל 2018.
*"**[[איזה צחוק עם אבי נוסבאום]]**" (2017–2018): תוכנית בה מארח אבי נוסבאום קומיקאים שונים, והם צופים בקטעים נבחרים בהם השתתפו האורחים וכן בקטעים שבחרו האורחים להראות.
*"**[[ערב טוב עם גיא פינס#תוכניות נלוות|אחת שיודעת]]**" (עברה מערוץ 2) (2017–2018): תוכנית שעסקה בחדשות בידור ופנאי בהגשת לירון ויצמן. שימשה תוכנית מקדימה של ערב טוב עם גיא פינס.
*"**[[כותרות הבוקר עם מרב ומרב]]**" (2017): תוכנית שהציגה את כותרות העיתונים, בהגשת מרב מילר ומרב בטיטו.
*"**העולם הלילה**" (2013) תוכנית לילית שסיכמה את כל מה שקרה בישראל ומחוצה לה. בהנחיית יעקב אילון.
* "**מה קורה?**" (2008–2010): תוכנית אקטואליה בנושאים העומדים על סדר היום. בהנחיית לינוי בר-גפן.
*"**[[סופר נני]]**" (2007–2011): מיכל דליות, אשת חינוך, סייעה למשפחות שהתקשו להתמודד עם גידול הילדים וניהול חיי המשפחה.
* "**[[המשמר האזרחי (תוכנית טלוויזיה)|המשמר האזרחי]]**" (2006–2007): תוכנית תחקירים שחשפה שחיתויות ומזימות בהנחיית אורלי וילנאי וגיא מרוז.
*"**אהרוני מבשל לחברים**" (2006): תוכנית בישול בה מארח ישראל אהרוני את חבריו לארוחה.
* "**בולדוזר**" (2004–2007): תוכנית תחקירים בהנחיית מיקי רוזנטל, שקודם לכן הנחה אותה בערוץ 8 בשם "בולדוג".
*"**[[בין כרכור לסינגפור]]**" (2004): סדרת תעודה של חיים הכט בה הוא משווה את ישראל לסינגפור בתחומי החיים השונים.
*"**[[מהפך (תוכנית טלוויזיה)|מהפך]]**" (2000–2004, 2006, 2015): תוכנית שבה קיבלו שני מתמודדים מלתחה חדשה ואופנתית. בהנחיית אורנה דץ והחל מהעונה השישית יעל בר זוהר עם סנדרה רינגלר.
*"**[[סינרגיה]]**" (1997): תכנית אירוח לילית בהנחיית ירון לונדון.
*"**[[פידבק (תכנית טלוויזיה)|פידבק]]**" (1996): מגזין נוער שעוסק בכל מיני נושאים.
* "**[[מרגול]]**" (1993–1995): תוכנית אירוח בהנחייתה של הזמרת מרגלית צנעני.
* "**חיים יסדר**" (1993): תוכנית שבה היה השחקן חיים טופול מגשים את חלומותיהם של ילדים.

### תוכניות ילדים
במהלך שנות ה-90 הפיקה קשת תוכניות ילדים, ששודרו בין שעות הצהריים לערב, בניסיון להתחרות בערוץ הילדים. בתחילת שנות ה-2000 זנחה "קשת" מגמה זו, מתוך כוונה להתמקד בשידורי הפריים טיים, המכוונים לכל המשפחה, והשידורים שודרו בשעות הבוקר. בהמשך, החלה קשת לשדר שידורי רכש מערוץ הופ!, כגון: "באלי דליק ושלוק" ו"סיפורי סומסום".

* "**[[ימי (סדרת טלוויזיה)|ימי]]**" (1996)" תוכנית לגיל הרך שהתרחשה בצוללת, וכיכבו בה חנוך רעים ("ימי") דפנה דקל וג'וליאן שגרן.

*"**[[איפצ'י ודיפצ'י]]**" (2001–2002): תוכנית בכיכובם של אח ואחות שהם יצורים מסוג בשם פטצ'ון אשר נרדפים בכל פעם על ידי שדון בשם שנוזל. בכיכובם של אורי אומנותי ושרון צור.
*"**נימנומים**" (2000–2001): תוכנית בכיכובם של שלוש בובות כוכבים שבכל תוכנית סבבה סביב שאלה ילדותית, כגון: לאן החפצים נעלמים וכו'. בכיכובם של שירה גפן, ליא קניג וירון לונדון.
*"**מפתח הלב**" (1999–2000): תוכנית בהנחייתו של דן תורן שמארחת בני נוער צעירים לשיחה על נושאי אהבה ועניינים שבלב. התוכנית סובבת סביב משחק הדומה ל"סולמות ונחשים".
*"**סיפורי מישמיש**" (1998–2000): תוכנית ילדים שמקום התרחשותה היה בחנות צעצועים, בהנחייתם של דפנה דקל ובובת הארנב מישמיש שהופעלה על ידי אילן סביר.
*"**[[זבנג! (סדרת טלוויזיה)|זבנג!]]**" (1998–1999): סדרה קומית המבוססת על הקומיקס המצליח "זבנג!" מאת אורי פינק. בהשתתפות ליאון רוזנברג וסנדי בר.
* "**[[סטגדם]]**" (1998–1999): תוכנית בוקר ששודרה בשבתות. בהנחיית ישי גולן, ישי קרני, שירי גדני ויעל פוליאקוב.
* "**[[איץ ומיץ]]**" (1997): תוכנית בובות. חייזרים נוחתים בטעות על גג בניין, ומתחברים עם הדיירת. עם חגית שמלי, איצ'ו אביטל, אילן סביר ואיקי גלעד.
* "**מסע קסום**" (1997): תוכנית הלוקחת ילדים לטיול במקומות שונים בארץ, בעזרת "מטאטא הקסמים", ובדרך מגשימה להם משאלה וגם עורכת להם הפתעה. בהנחיית טל פרידמן ומיכל שביט.
* "**הקוסם!**" (1996): גרסה טלוויזיונית שהופקה למחזמר באותו השם שנה אחרי שירד. בכיכובן של מיכל ינאי, ויקי בהיר, שרונה אלימלך ושרון מלכי-שמש.
* "**פליק פלאק**" (1993-1994): תכנית שהנחתה מרב לוין בעונתה הראשונה שצולמה בקניון לב המפרץ.
* "**בוקר של כיף**" (1994–1995): תוכנית בוקר בהנחייתו של דליק ווליניץ.
*"**בסלון עם ירון**" (1993): תוכנית ילדים שבה ירון לונדון היה משוחח עם שלושה ילדים ותוך כדי היו מראים קטעים מסדרות טלוויזיה ומסרטים.
* "**ילדי הקשת**" (1993): רצועת ילדים בהנחיית חיים צינוביץ' ומיקי קם. בהמשך השתמשו בלוגו להקרנת קלטות וידאו של קלסיקלטת.

## קישורים חיצוניים

* 

* דף הבית של אתר +12 מבית מאקו
* מאקו – אתר מבית שידורי קשת

## הערות שוליים

*
קטגוריה:חברות טלוויזיה ישראליות
קטגוריה:תל אביב-יפו: חברות
קטגוריה:החברה המרכזית לייצור משקאות קלים